Γιάννης Βόγλης

Ο Γιάννης Βόγλης (Αθήνα, 30 Σεπτεμβρίου 1937 – 20 Απριλίου 2016) ήταν Έλληνας ηθοποιός. Το πραγματικό του όνομα ήταν Ιωάννης Γκόγκλης.

 Βιογραφία 
Σπούδασε στη δραματική σχολή του Πέλου Κατσέλη. Η πρώτη του εμφάνιση στο θέατρο έγινε στη θεατρική παράσταση Η άνοδος του Αρτούρο το 1961, υπό τη σκηνοθεσία του Καρόλου Κουν. Εμφανίστηκε για πρώτη φορά στον κινηματογράφο στην ταινία Οι Υπερήφανοι. Έγινε γνωστός από την ταινία Το χώμα βάφτηκε κόκκινο το 1966, ενώ σημαντική ερμηνεία του υπήρξε στην ταινία Κορίτσια στον Ήλιο του Βασίλη Γεωργιάδη το 1968.

Έγινε γνωστός με τη φράση «Στάσου μύγδαλα!» από την ταινία Κορίτσια στον Ήλιο.

Εργάστηκε κυρίως στο θέατρο, μαζί με αξιόλογους άλλους ηθοποιούς, όπως η Έλλη Λαμπέτη, ο Αλέκος Αλεξανδράκης, ο Μάνος Κατράκης κ.ά. Συνεργάστηκε ως βασικό στέλεχος με το Προσκήνιο του Αλέξη Σολομού. Εργάστηκε για μια πενταετία ως βασικό στέλεχος του ΚΘΒΕ μετά την μεταπολίτευση. Φαίνεται να χρησιμοποίησε το όνομα Τζον Μίλερ (John Miller) σε αγγλόφωνη ταινία, ενώ στο αρχείο του Εθνικού Θεάτρου αναφέρεται και ως Ι. Γκόγκλης. Το Γιάννης Βόγλης είναι καλλιτεχνικό ψευδώνυμο.

Ήταν ο ιδρυτής του Καλλιτεχνικού Οργανισμού Ανατολή κατά την πενταετία του '80. Σημαντικές παραγωγές του ήταν οι Καπετάν Μιχάλης, Αλέξης Ζορμπάς, Ελλάδα-Ρίτσος Μακρυά Πορεία (Πολυθέαμα), Ο καλός στρατιώτης Σβέικ, Αγαπημένε μου παππού, Προμηθέας δεσμώτης του Αισχύλου και περιόδευσε στην Ελλάδα, την Κύπρο, τον Καναδά με μεγάλη επιτυχία.

Συνεργάστηκε με το Θέατρο Πράξη της Μπέτυς Αρβανίτη. Μερικά έργα στα οποία έπαιξε είναι: Ο Φερνάντο Κραπ μου Έγραψε ένα Γράμμα, Η Κυρία από τη θάλασσα σε σκηνοθεσία Μίνου Βολανάκη, Μια πιθανή συνάντηση, Η επιστροφή του Χάρολντ Πίντερ, κ.ά.

Έχει τιμηθεί από πολλές πόλεις της Ελλάδας και της Κύπρου, έχει πάρει μέρος σε πολλές εκδηλώσεις ως αφηγητής, ενώ έχει ασχοληθεί επίσης με τη σκηνοθεσία.

Το 2000 - 2005 πήγε στην Κύπρο όπου υπήρξε καλλιτεχνικός διευθυντής στους Οργανισμούς Ε.Θ.Α.Λ της Λεμεσού και του Θεάτρου Σκάλα της Λάρνακας. Σκηνοθέτησε παραγωγές όπως: Βασίλης Τσιτσάνης Φονιάς, Αδελφοί Καραμαζόφ κ.ά.

Τον Οκτώβριο του 2009, επιλέχτηκε ως καλλιτεχνικός διευθυντής του ΔΗΠΕΘΕ Πάτρας από το Διοικητικό Συμβούλιο του θεάτρου. Τον Δεκέμβριο του 2011 έκλεισε ο κύκλος του στο ΔΗ.ΠΕ.ΘΕ Πάτρας.

Ο Γιάννης Βόγλης έφυγε από τη ζωή στις 20 Απριλίου 2016, από ειλεό, ενώ ήταν διασωληνωμένος στο Ιπποκράτειο Νοσοκομείο Αθηνών.

 Απόψεις για την πολιτική 
Ο Γιάννης Βόγλης είχε φανερώσει τη συμπάθειά του στην αριστερά και είχε στηρίξει και ψηφίσει το ΚΚΕ.

Είχε δηλώσει ότι «Ονειρεύομαι μια αριστερά που πιστεύει στην επικοινωνία όχι στην εξουσία. Τι πλατφόρμες και μ....ες!». Μισούσε τη λέξη φιλελεύθερος. Είχε εκφράσει τις απόψεις του για ορισμένα πολιτικά κόμματα και ανθρώπους της πολιτικής: Συγκεκριμένα, ότι εκτιμά τον Γιάνη Βαρουφάκη, αλλά όχι τη Ζωή Κωνσταντοπούλου, την οποία γνώριζε από μικρή ηλικία, για την οποία είχε αναφέρει ότι «Είναι εριστική και προκλητική. Αυτές οι καινούργιες κυρίες, που μπαίνουν δυναμικά, δείχνουν γυναίκες που ξεπερνούν το μέτρο». Έτρεφε σεβασμό στην Αλέκα Παπαρήγα, αλλά «το κόμμα είναι κολλημένο, γι’ αυτό συρρικνώθηκε». Θεωρούσε ότι το ΠΑΣΟΚ «βόλεψε το πλήθος» και είχε πει ότι «στη ΝΔ δεν με εκπλήσσει τίποτα», ενώ ο ΣΥΡΙΖΑ «έχει στα σπλάγχνα του μέρος της σαβούρας του ΠΑΣΟΚ». Σε τι Θεό πιστεύει τελικά; «Σε μια στάση που τέτοιες ώρες θα τους ήθελε όλους ενωμένους».

 Συμμετοχές 
 Φιλμογραφία 
 Έτος  Τίτλος  Ρόλος 1960  Ερόικακομπάρσος 1962  Οι υπερήφανοι Λιάκος Μπουρνόβας Η παγίδαΜανούσης  1963  Πετώντας με τον άνεμοΚώστας ΣταυραετοίΘανάσης Μπούσγος 1964  Ο κράχτης Κώστας 1965  Επιτάφιος για εχρούς και φίλους Ιβάνοφ Βρόμικη πόλη Μικές Λιάσκης Καταιγίδα Αλέξης Μικελής  Κατηγορώ τους ανθρώπους  Σταύρος Ρούσος Το φυλαχτό της μάνας Στέλιος Παπαγεωργίου Το χώμα βάφτηκε κόκκινο  Ρήγας Χορμόβας 1966  Ξεχασμένοι ήρωες Λεωνίδας Πετώντας με τον άνεμοΚώστας Τζανής Επιχείρηση "Δούρειος Ίππος" 1967  Έρωτες στη Λέσβομυστικός αστυνομικός Ο 13ος Λουκάς 1968 Κορίτσια στον Ήλιο βοσκός Οι άνδρες δεν λυγίζουν ποτέ Στέφανος Στεργίου  Ραντεβού με μια άγνωστη Αλέξης 1969 Ένας μάγκας στα σαλόνια Πετρής Ο μπλοφατζής Τζον Χάλαρης  1970  Εγώ ρεζίλεψα τον Χίτλερ ταγματάρχης Λόρενς Οι γεναίοι του Βορρά Νίκος Δεβερτζής 1971  Οι εγωισταί Βασίλης Καρράς Πίσω μου σ' έχω σατανά κομπάρσος Φρενίτις επιθεωρητής Γκίμπσον 1972  Αέρα! Αέρα! Αέρα! Πέτρος 1973  Ο βάλτος Βαγγέλης Όργια σε τιμή ευκαιρίας Στέφανος Ζαμάνο 1978  Κραυγή γυναικών (A dream of passion)Έντουαρντ 1980  Ελευθέριος Βενιζέλος 1910 - 1927 Κωνσταντίνος Α΄ της Ελλάδας 1982  Πανικός στα σχολεία Γιάννης Μακρής 1984  Αντίστροφη μέτρηση Δημήτρης Μαρκουζής  1986  Γλυκιά πατρίδα Μαξ 2000  Το τάμα Ανδρέας Χατζηανδρέας 2001  Η άλλη πλευρά του ανέμου (Beautiful people) Βίκτωρ 2007  Πολύ μιλάς... πολύ κλαις αφηγητής 2010  Το σινεμά γυμνό Γιάννης Βόγλης 2010  Στο ξέσπασμα του φεγγαριού Μανώλης 

 Βιντεοταινίες 
ΈτοςΤίτλος1987Ο εφιάλτης1988Τρυφερές σχέσειςΟ υπηρέτης μου και εγώΗ γοητεία του χρήματος1989Επιστροφή από το χθες

 Ελεύθερο θέατρο 
ΈτοςΤίτλος1967Πέερ Γκιντ1968Μις Μπα1971Η όγδοη γυναίκα του Κυανοπώγωνα1989Θείος Βάνιας1992Ο Φερνάντο Κραπ μου έγραψε ένα γράμμα1998Η νύχτα της κουκουβάγιας2001Μια πιθανή συνάντηση2002Η επιστροφή2004Και καλά Χριστούγεννα2005Κοριολανός2009Ένα παιδί μετράει τ' άστρα 

 Τηλεοπτικό θέατρο 
ΈτοςΤίτλοςΚανάλι1972Η αρκούδαΥΕΝΕΔ1977Βάρκα δίχως ψαράΕΡΤ1988ΕκάβηΕΤ1

 Τηλεόραση 
+ΈτοςΤίτλος ΠρογράμματοςΚανάλιΡόλος Σημειώσεις1967The Rat CatchersITVΤζον Κασιμίρ 3 επεισόδια1978ΥποψίεςΕΡΤΕπεισόδιο: "Το ναυάγιο"Επεισόδιο: "Ομολογία"1978-1979Έρωτας και επανάστασησυνταγματάρχης Καλλέργης Πρωταγωνιστικός Ρόλος1980-1981Μεθυσμένη πολιτείαΕπαμεινώνδας 1981Η κραυγή των λύκωνΥΕΝΕΔΆρης Ρίχτερ 1983Οικογένεια ΖαρντήΕΡΤΑσημάκης Ζαρντής Μαντώ ΜαυρογένουςΕΡΤΘεόδωρος Κολοκοτρώνης1984Μέσα από το πλήθοςΕΡΤ21 επεισόδιο1986-1987Καφενείο ΕμιγκρέκΕΡΤ2Πρωταγωνιστικός Ρόλος1987Το μπουρίνιΕΡΤ2Πήτερ Χατζηθωμάς 1989-1991Η δίψαMEGAΑντώνης Σέκερης1991-1992Ο επισκέπτης της ομίχληςMEGAΑχιλλέας Κροντηράς 1992Ανατολικός άνεμοςANT1Δήμος1 επεισόδιοΤμήμα ηθώνANT1Κακουλίδης Επεισόδιο: "Μια τυχαία συνάντηση"1992-1993ΆφρικαMEGAΣταύρος ΚουμενάκοςΠρωταγωνιστικός Ρόλος1993Τμήμα ηθώνANT1Επεισόδιο: "Μισή καρδιά"Ανατομία ενός εγκλήματοςΕπεισόδιο: "S.O.S."1994Ασημένιο δηνάριοΘωμάς ΜοσχίδηςΠρωταγωνιστικός ΡόλοςΤο μονοπάτι της αγάπηςΟ ΊδιοςΣεναριογράφοςΤολμηρές ιστορίεςΕπεισόδιο: "Καλοκαιρινή καταιγίδα"Ανατομία ενός εγκλήματοςΕπεισόδιο: "Σόνια Κρίλοβιτς"Νικόλας Γεωργόπουλος Επεισόδιο: "Νύχτα Τρόμου"Οι αγνοημένοιΚυριακίδηςΕπεισόδιο: "Το δίλημα"1994-1995Μοιραίο πάθοςΠρωταγωνιστικός Ρόλος1995Τμήμα ηθώνΕπεισόδιο: "Καθαρά χέρια"1995-1996Μια ζωή για την ΈλσαΑντώνης Θεοχάρης Πρωταγωνιστικός ΡόλοςΤα ψάθινα καπέλαΕΤ1Λούζης 1997Διπλή αλήθειαΦίλιππος ΓαζήςΕπεισόδιο: "Οι αθώοι"1997-1998Ψίθυροι καρδιάςMEGAΜπενέτοςΠρωταγωνιστικός Ρόλος1998-1999Ακτή ονείρωνSIGMAΆγγιγμα ψυχήςANT1μητροπολίτης Θεόκλητος 1999-2000Σύνορα αγάπης2000-2001Έρωτας κλέφτηςΤζόνι Κόχυλας 2001-2003Κάτω από την ΑκρόποληALPHAΔιαγόρας2002-2003Η αγάπη ήρθε από μακριάANT1Ανέστης Βραχνός2003-2005ΑκροβατώνταςALPHAΚοσμάς2005-2007Της αγάπης μαχαιριάANT1Μάρκος Λεβεντογιάννης 2007Τα χρυσά κορίτσιαΕΤ11 επεισόδιο2008-2011Σε φόντο κόκκινοSIGMAΔιονύσης Πρωταγωνιστικός Ρόλος

 Μεταγλωττίσεις 
ΑυτοκίνηταΔρ. Χάντσον/ Χάντσον Χόρνετ2006Walt Disney PicturesΑυτοκίνητα 3Δρ. Χάντσον/ Χάντσον Χόρνετ
(Μαγνητοσκοπημένο)2017Walt Disney Pictures

 Παραπομπές 

 Εξωτερικοί σύνδεσμοι 

 Ο ηθοποιός στο cine.gr 
 Συνέντευξη του ηθοποιού στην Ελευθεροτυπία
 Γιάννης Βόγλης στο Filmy: Cine DataBase

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής